  Майя Бывальцева Удмуртиын ИТ-ӧнеръёсъя но дышетӥсьёсты дасян ӧръёсъя коньдэт чотын интыосты йылэтыны быгатозы. Улосвыллэн тӧроез Александр Бречалов сыӵе куронэн Россиысь тодосъя но вылӥ дышетонъя министрлы Михаил Котюковлы вазиськиз. Удмуртия – IT улосвыл, татын кылдытэмын но ужало Ужбергатонэн кивалтонъя сӧзнэт ELMA, DIRECTUM, BFG Group, Kiwitaxi - аэропортысь трансфер - Кивитакси, HUDWAY но быдэс дуннеын асьсэды умой возьматэм трос мукет компаниос. Милям туж бадӟым луонлыкмы но опытмы, соин ик одӥгез нырысетӥез курон, кудӥныз мон вазиськи Росси Федерациысь тодосъя но вылӥ дышетонъя министрлы Михаил Михайлович Котюковлы – Удмуртиысь вузъёсын ИТ-ӧнеръёсъя, озьы ик педагогика ӧръёсын дышетонъя коньдэт интыосты йылэтон Александр Бречалов, Удмуртилэн тӧроезУлосвыл тӧролэн кылъёсызъя, «Тодос» (Наука») йӧскалык ӵектослэн одӥгез валтӥсез ӧрез – тодосэз но ваньбур поттонэз огазеянэз азинтон. Элькун тӧрлыкъёслэн тодосъя огазеяськонъёсын но вузъёсын ужанэ тросгес предприятиосты кыскемзы потэ. Федерал юрттэтлы луыса экспортъя луонлыкъёсты но ужан интыосты будэтыны луоз.  Озьы ик Александр Бречалов Глазкарысь Короленко нимо пединститутлэн одӥгез юртэз сярысь вераз, со лулчеберетъя кылёсбур пӧлы пыре. Юртын туж аспӧртэм акустикаез, соин ик отын крезьгуръя вуоно дышетӥсьёс тодон-валан люкало. Но корпус вуж ни, быдэсак тупатъямез кулэ каре. Удмуртилэн тӧроез юртэз выльдон понна ужкагазъёсты дасяны федерал коньдэтысь 18 миллион манет висъян ласянь юрттэт куриз.  Тегъёс: Дышетон Ижкар Удмуртия вылӥдышетсконниос ГГПИ Технологиос Тодос  